**Ministru kabineta noteikumu projekta**

**„Grozījumi** **Ministru kabineta 2006.gada 2.maija noteikumos Nr.352 „Noteikumi par veterinārajai kontrolei nepakļautas pārtikas ievešanu no trešajām valstīm un tās kontroles kārtību valsts robežkontroles punktos, brīvajās zonās, brīvajās noliktavās un muitas noliktavās””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Pārtikas aprites un uzraudzības likuma 21.panta ceturtā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban spēkā ir Ministru 2006.gada 2.maija noteikumi Nr.352 „Noteikumi par veterinārajai kontrolei nepakļautas pārtikas ievešanu no trešajām valstīm un tās kontroles kārtību valsts robežkontroles punktos, brīvajās zonās, brīvajās noliktavās un muitas noliktavās” (turpmāk – noteikumi Nr.352), kas nosaka, ka Pārtikas un veterinārais dienests (turpmāk – PVD), nosakot pārtikas atbilstību, noformē pārtikas robežkontroles dokumentu. Pārtikas robežkontroles dokumenta paraugs ir dots noteikumu Nr.352 pielikumā. Komisijas 2009. gada 24. jūlija Regulā (EK) Nr.669/2009, ar ko īsteno Eiropas Parlamenta un Padomes Regulu (EK) Nr.882/2004 saistībā ar dzīvnieku barības un pārtikas, kas nav dzīvnieku izcelsmes barība un pārtika, pastiprinātu importa oficiālo kontroli un groza Lēmumu 2006/504/EK (turpmāk – Regula Nr.669/2009), Komisijas 2009.gada 27.novembra Regulā (EK) Nr.1152/2009, ar ko paredz īpašus nosacījumus, kas piemērojami dažiem no konkrētām trešām valstīm importētiem pārtikas produktiem saistībā ar to piesārņojuma risku ar aflatoksīniem, un atceļ Lēmumu 2006/504/EK (turpmāk – Regula Nr.1152/2009) un Komisijas 2013.gada 31.janvāra īstenošanas Regulā (ES) Nr.91/2013, ar ko nosaka īpašus noteikumus, ko piemēro no Ganas un Indijas importētiem zemesriekstiem, no Indijas importētām okrām un karija lapām un no Nigērijas importētām arbūzu sēklām, un ar ko groza Komisijas Regulas (EK) Nr.669/2009 un Nr.1152/2009 (turpmāk – Regula Nr.91/2013), noteikts: lai veiktu iepriekšējo paziņošanu par šajās regulās minēto produktu importu, uzņēmēji aizpilda Regulas Nr.669/2009 3.panta „a” apakšpunktā minētā kopējā ievešanas dokumenta (turpmāk – KID) I daļu un iesniedz to kompetentas iestādes izraudzītai ievešanas vietai (turpmāk – PVD KP), savukārt PVD KP inspektors aizpilda attiecīgo kopējā ievešanas dokumenta II daļu par veiktās kontroles rezultātiem.Tādējādi, sākot ar 2010.gada 25.janvāri (Regulas Nr.669/2009 piemērošanas datums), dati par regulās minēto produktu kontroli tiek ievadīti divās sistēmās: TRACES sistēmā (*Trade Control and Expert System,* kas ir Kopienas datorizēta sistēma) – KID izsniegšanai par noteikto produktu kontroli – un SRDOK (PVD datorizēta sistēma, ko izmanto robežkontroles uzskaitei) – visu importējamo kravu uzskaitei un robežkontroles dokumenta izsniegšanai regulās neminētiem produktiem. Divu datorizēto sistēmu lietošana rada pastiprinātu administratīvo slogu uzņēmējam, kā arī lieku resursu un laika izlietojumu un uzskaites datu dublēšanos PVD, tāpēc ir lietderīgi atteikties no SRDOK sistēmas lietošanas un par visu importējamo pārtikas produktu, kuri nav pakļauti veterinārajai kontrolei, kā arī materiālu un izstrādājumu, kuri paredzēti saskarei ar pārtiku, veikto kontroļu rezultātiem izsniegt KID, vienlaikus reģistrējot tos TRACES sistēmā. Sagatavotais Ministru kabineta noteikumu projekts „Grozījumi Ministru kabineta 2006.gada 2.maija noteikumos Nr.352 „Noteikumi par veterinārajai kontrolei nepakļautas pārtikas ievešanu no trešajām valstīm un tās kontroles kārtību valsts robežkontroles punktos, brīvajās zonās, brīvajās noliktavās un muitas noliktavās”” (turpmāk – noteikumu projekts) nosaka, ka pārtikas robežkontroles dokuments tiek aizstāts ar KID, tādējādi atsakoties no SRDOK sistēmas lietošanas un pārejot uz vienas datorizētās sistēmas lietošanu.Noteikumu Nr.352 3.punkts tiek izteikts jaunā redakcijā, atsaucoties uz Regulas Nr.669/2009 II pielikumu, kas nosaka KID paraugu.Noteikumu Nr.352 7.punktā svītrota atsauce uz 1.pantu Padomes 1993.gada 8.februāra Regulā Nr.[339/93](http://eur-lex.europa.eu/LexUriServ/LexUriServ.do?uri=CONSLEG:1993R0339:20070101:LV:HTML) par produktu pārbaudēm attiecībā uz atbilstību noteikumiem par produktu drošību, ja tos importē no trešajām valstīm, jo šī regula ir atcelta ar Eiropas Parlamenta un Padomes 2008. gada 9. jūlija Regulu (EK) Nr. 765/2008, ar ko nosaka akreditācijas un tirgus uzraudzības prasības attiecībā uz produktu tirdzniecību un atceļ Regulu (EEK) Nr. 339/93.Noteikumi Nr.352 papildināti ar punktu, kurā noteikts pārejas periods līdz 2014.gada 1.jūnijam, lai uzņēmējiem dotu laiku pilnībā pielāgoties noteikumu Nr.352 prasībām.Noteikumu Nr.352 pielikums tiek svītrots. Šīs anotācijas I sadaļas 2.punktā minētās problēmas noteikumu projekts atrisinās pilnībā. |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupa, kuras tiesiskais regulējums arī ietekmē vai varētu ietekmēt | Noteikumu projekta tiesiskais regulējums attiecas uz saimnieciskās darbības veicējiem, komersantiem, kas nodarbojas ar uzņēmējdarbību pārtikas aprites un tirdzniecības jomā. Mērķgrupas palielināšanās ir atkarīga no valsts ekonomiskās attīstības. Tiesiskais regulējums attiecas uz PVD, kas uz ārējās robežas veic veterinārajai kontrolei nepakļautas pārtikas kontroli.  |
| 2. | Tiesiskā regulējuma ietekme uz tautsaimniecību un administratīvo slogu | Finansiālā ietekme mazināsies, jo no diviem uz vienu tiek samazināts iesniedzamo dokumentu skaits. Datorizētās sistēmas izmantošana ļaus vienkāršot procedūru gan uzņēmējiem, gan kompetentajai institūcijai. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

*Anotācijas III un IV sadaļa – projekts šīs jomas neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1. Regula Nr.669/2009;
2. Regula Nr.1152/2009;
3. Regula Nr.91/2013.
 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav  |
| **1.tabula** **Tiesību akta projekta atbilstība ES tiesību aktiem** |
| Attiecīgo Eiropas Savienības tiesību aktu datums, numurs un nosaukums | Komisijas Regula Nr.669/2009.  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību-pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.669/2009 3.panta „a” apakšpunkts | 1.1.apakšpunkts | Ieviests pilnībā. | Neparedz stingrākas prasības. |
| Regulas Nr.669/2009 6.pants | 1.3.apakšpunkts | Ieviests pilnībā. | Neparedz stingrākas prasības. |
|  [**Regula Nr.1152/2009**](http://eur-lex.europa.eu/Notice.do?val=504892:cs&lang=lv&list=608742:cs,534206:cs,504892:cs,&pos=3&page=1&nbl=3&pgs=10&hwords=) 5. pants  | 1.3.apakšpunkts  | Ieviests pilnībā. | Neparedz stingrākas prasības. |
| Regula Nr.91/2013 7.panta 2.punkts | 1.3.apakšpunkts  | Ieviests pilnībā. | Neparedz stingrākas prasības. |
| Regulas Nr.669/2009 II pielikums | 1.6.apakšpunkts | Ieviests pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsts piešķiršanas un finanšu noteikumus (attiecībā un monetāro politiku) | Projekts šo jomu neskar. |
| Cita informācija | Nav |

*Anotācijas V sadaļas 2.tabula– projekts šo jomu neskar.*

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika ievietots publiskai apspriešanai Zemkopības ministrijas tīmekļa vietnē no 5.12.2013. līdz 12.12.2013.  |
| 2. | Sabiedrības līdzdalība projekta izstrādē | Par noteikumu projektu elektroniski nosūtīta informācija biedrībām „Lauksaimnieku organizāciju sadarbības padome” un „Zemnieku saeima”, Latvijas Pārtikas uzņēmumu federācijai un Latvijas Pārtikas tirgotāju asociācijai. |
| 3. | Sabiedrības līdzdalības rezultāti  | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | PVD |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide | Projekts šo jomu neskar. Nav plānota jaunu institūciju izveide. |
| 3. | Cita informācija | Nav |

Zemkopības ministrs J.Dūklavs

2014.02.27. 8:32

D.Lauska

67027264, Dace.Lauska@zm.gov.lv